L 15/26 Euroopa Liidu Teataja 20.1.2006 KOMISJONI MÄÄRUS (EÜ) nr 87/2006, 19. jaanuar 2006, millega avatakse alaline pakkumiskutse Kreeka sekkumisameti valduses oleva koorimata riisi edasimüümiseks siseturul EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. septembri 2003. aasta määrust (EÜ) nr 1785/2003 riisituru ühise korralduse kohta,(!) eriti selle artikli 7 lõikeid 4 ja 5, ning arvestades järgmist: (1) — Komisjoni määrusega (EMÜ) nr 75/91 (2) on sätestatud sekkumisametite valduses oleva koorimata riisi müügi menetlused ja tingimused. (2) Kreeka sekkumisameti poolt praegu ladustatud koorimata riisi kogus on suur ja ladustamisaeg väga pikk. Seega tuleks avada alaline pakkumiskutse, et müüa siseturul edasi umbes 11 115 tonni selle ameti valduses olevat koorimata riisi. (3) Käesoleva määrusega ettenähtud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Kreeka sekkumisamet avab määruses (EMÜ) nr 75/91 sätestatud tingimustel alalise pakkumiskutse sekkumisameti valduses oleva koorimata riisi käesoleva määruse lisas esitatud koguse edasi- müümiseks siseturul. Artikkel 2 1. Tähtaeg, mille jooksul võib esitada pakkumisi esimese osalise pakkumismenetluse raames, on 1. veebruar 2006. 2. Viimase osalise pakkumismenetluse tähtaeg lõpeb 29. märtsil 2006. 3. Pakkumised tuleb esitada Kreeka sekkumisametile: OPEKEPE Acharnon Street 241 GR-10446 Athänes Telefon (30) 210-212 48 46 ja 212 47 88 Faks (30) 210-212 47 91. Artikkel 3 Erandina määruse (EMÜ) nr 75/91 artiklist 19 teatab Kreeka sekkumisamet komisjonile hiljemalt pakkumiste tähtaja lõpule järgneva nädala teisipäeval müüdud partiide kogused ja kesk- mised hinnad, esitades need vajaduse korral rühmade kaupa. Artikkel 4 Käesolev määrus jõustub kolmandal päeval pärast selle avalda- mist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 19. jaanuar 2006 (!) ELT L 270, 21.10.2003, lk 96. (?) EÜTL 9, 12.1.1991, lk 15. Komisjoni nimel komisjoni liige Mariann FISCHER BOEL